Opiskelijan talouden suunnittelu

*Yksiö vai soluasunto? Rahaa harrastuksiin? Mihin asti budjetti riittää?*

**Projektiohje:**

1. Tutustu opiskelijan menoihin:

* Tutustukaa opiskelija-asuntoihin ja niiden hintoihin jossakin opiskelijakaupungissa. Valitkaa niistä mieluisin.
  + Arvioikaa vuokraa sekä mahdollisia vesi-, sähkö- ja vakuutusmaksuja.
* Selvittäkää kotona, kuinka paljon rahaa kuluu ruokaan kuukaudessa ja arvioikaa paljonko, kuluu rahaa ruokaan yhtä henkilöä kohden.
  + Arvioikaa kuukausittaiset ruokailumenot.
    - Huom! Kouluilla mahdollisuus ruokailla kerran päivässä hintaan 2,60€
* Muut kuukausittaiset menot
  + Esimerkiksi puhelin- ja nettilaskut, vapaa-ajan toiminta jne.

1. Tutustu opiskelijan tuloihin:

* Selvittäkää Kelan tarjoaman opintorahan suuruus.
* Selvittäkää Kelan laskurin avulla saamanne asumistuen suuruus valitsemanne asunnon vuokran avulla.
* Tutustukaa opintolainaan.
* Miettikää muita mahdollisia tuloja.

1. Tehkää tulojen ja menojen avulla opiskelijan kuukausittainen budjetti ja valmistautukaa esittelemään se.

* Havainnollistakaa kuukausittaisia tuloja ja menoja.
* Suunnitelkaa budjettiin minkä verran rahaa on varattu kunkin menon kattamiseen.
* Jos rahat eivät riitä?
  + Opintolaina
  + Voidaanko karsia jostain?
* Huom! Rahaa olisi varata myös esimerkiksi yllättävien menojen kattamiseen.

1. Ratkaiskaa seuraavat tehtävät liittyen opintolainaan:
   1. Olli Opiskelija nostaa opintolainaa kolmena ensimmäisenä opiskeluvuotenaan 5850€ vuodessa. Olli Opiskelija valmistuu viidessä vuodessa korkeakoulusta. Olli laittaa kaikki rahat omalle säästötililleen, jossa ei aluksi ole yhtään rahaa. Tilin korkoprosentti on 0,5%, joka maksetaan aina opiskeluvuoden lopussa. Olli nostaa säästötililtään 200€ kuukaudessa. Kuinka paljon säästötilillä on rahaa Ollin valmistuttua?
   2. Teemu Teekkarille on valmistuttuaan kertynyt opintolainaa korkoineen 18000€. Lainan korko on 0,4%, joka lisätään lainaan aina vuoden lopussa. Teemu vähentää lainaansa kuukausittain 300€:lla. Kuinka kauan Teemulla kestää maksaa laina takaisin? Jos Teemu haluaakin maksaa lainan takaisin tasaerin 10 vuodessa, niin kuinka paljon silloin pitäisi olla kuukaudessa takaisinmaksettava summa?